《得王立安讣音哭之三首 其三》
清代·陈恭尹

金丹炼就谁人识，玉树埋来恨有馀。几日已为黄壤客，昨朝犹见白门书。

家悬两地星霜久，膝绕诸郎象勺初。末后数言殊了了，前身应得悟真如。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。